CELEX: 62020TN0525
Language: el
Date: 2020-08-14 00:00:00
Title: Υπόθεση T-525/20: Προσφυγή της 14ης Αυγούστου 2020 — ITD και Danske Fragtmænd κατά Επιτροπής

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/38
            
         
      Προσφυγή της 14ης Αυγούστου 2020 — ITD και Danske Fragtmænd κατά Επιτροπής
      (Υπόθεση T-525/20)
      (2020/C 390/55)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: ITD, Brancheorganisation for den danske vejgodstransport (Padborg, Δανία) και Danske Fragtmænd A/S (Åbyhøj, Δανία) (εκπρόσωπος: L. Sandberg-Mørch, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής C(2020) 3006 τελικό, της 12ης Μαΐου 2020, στην υπόθεση κρατικής ενίσχυσης SA. 52489 (2018/FC) — Δανία και στην υπόθεση κρατικής ενίσχυσης SA. 52658 (2018/FC) — Σουηδία (εικαζόμενη κρατική ενίσχυση υπέρ της PostNord Logistics)·
               
            
                  —
               
               
                  να καταδικάσει την Επιτροπή στα δικαστικά έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν έναν μόνο λόγο ακυρώσεως, υποστηρίζοντας ότι η Επιτροπή παρέβη την υποχρέωσή της να κινήσει την επίσημη διαδικασία έρευνας.
      
                  —
               
               
                  Οι προσφεύγουσες κάνουν λόγο για αποδεικτικά στοιχεία περί σοβαρών δυσχερειών όσον αφορά τη διάρκεια και τις περιστάσεις της διαδικασίας προκαταρκτικής εξέτασης.
               
            
                  —
               
               
                  Περαιτέρω, οι προσφεύγουσες κάνουν λόγο για ανεπαρκή και ελλιπή ανάλυση εκ μέρους της καθής σχετικά με τον καταλογισμό της εισφοράς κεφαλαίου και, ειδικότερα, για:
                  
                              —
                           
                           
                              ανεπαρκή και ελλιπή ανάλυση καθόσον η Επιτροπή δεν στηρίχθηκε σε ακριβή, αξιόπιστα και συνεκτικά στοιχεία·
                           
                        
                              —
                           
                           
                              σοβαρές δυσχέρειες οι οποίες καταδεικνύονται από το γεγονός ότι η Επιτροπή έκρινε εσφαλμένως ότι η απόφαση περί χορήγησης της εισφοράς κεφαλαίου εκδόθηκε από την PostNord Group AB και όχι από την PostNord AB·
                           
                        
                              —
                           
                           
                              σοβαρές δυσχέρειες οι οποίες καταδεικνύονται από το γεγονός ότι η Επιτροπή έκρινε εσφαλμένως ότι η απόφαση του διοικητικού συμβουλίου της PostNord AB περί χορήγησης της εισφοράς κεφαλαίου δεν μπορεί να καταλογιστεί στο Δανικό και το Σουηδικό Δημόσιο.
                           
                        
            
                  —
               
               
                  Τέλος, οι προσφεύγουσες κάνουν λόγο για ανεπαρκή και ελλιπή ανάλυση σχετικά με τη σταυροειδή επιδότηση των εξόδων της PostNord Logistics από την Post Danmark A/S.